סטיבן יוניברס

סטיבן יוניברס (באנגלית: Steven Universe) היא סדרת אנימציה מאת רבקה שוגר, המשודרת ברשת Cartoon Network (בישראל שודרה בערוץ הילדים). עלילת הסדרה עוקבת אחר ילד צעיר בשם סטיבן שגדל בעיר דמיונית בשם "Beach City" (עיר החוף, בתרגום חופשי לעברית) עם שלוש חייזריות דמויות-אדם אשר עשוית מאבני חן: פרל, גארנט ואמתיסט בצוות הנקרא "The Crystal Gems" (בדיבוב לעברית: אבני הקריסטל או אבני-החן).

כשהסדרה נוצרה, היא הייתה הסדרה הראשונה בערוץ שנוצרה על ידי אישה. הסדרה זכתה לשבחים רבים, והועמדה וזכתה במספר פרסים, ביניהם: פרס אמי אחד (מתוך מספר מועמדויות), ומועמדות לפרס אנני. יחס זה גרר את הסדרה ליצירת ספרים, קומיקסים ומספר משחקי וידאו המבוססים עליה. הסדרה הסתיימה באופן רשמי עם סיום סדרת האפילוג "Steven Universe Future" ב-27 במרץ 2020.

הסדרה עלתה לשירות הסטרימינג "HBO Max" עם השקתו בישראל ב-13 בינואר 2026 (כרגע רק עונות 1-2 זמינות בדיבוב העברי והשאר לא זמינות לא בדיבוב ולא עם כתוביות בעברית).

 תקציר העלילה 
אבני-החן הן צורת חיים חייזרית בת שתי צורות: אבן-חן דוממת (כמו אלו שבכדור הארץ), וצורה דמוית אדם ("גוף") שמאפשרת לה לפעול בעולם. עולם הבית שלהן (באנגלית: "Homeworld"), בהנהגת היהלומים, ניסה להשתלט על כדור הארץ ולהפוך אותו לקולוניה, עד שקבוצת מורדות בשם "אבני הקריסטל" בהנהגת אבן-חן בשם רוז קוורץ, נלחמה נגד הכיבוש ועצרה אותו.

עלילת הסדרה מתמקדת בקורות אבני הקריסטל במאה ה-21, אלפי שנים לאחר תום המלחמה, ובפרט בסטיבן, נער בן 14 שהוא חצי אבן-חן וחצי בן אדם. את כוחותיו ירש מאמו רוז קוורץ, שוויתרה על גופה הפיזי כדי ללדת אותו. מושבן של אבני הקריסטל הוא בעיר אמריקנית בדיונית בשם "ביץ’ סיטי" (מילולית: עיר החוף), אך לעיתים קרובות הן משתמשות במכשיר הטלפורט בביתן כדי ללכוד אבני-חן שנפגמו וקיבלו צורת מפלצת, ובכך להגן על כדור הארץ ותושביו.

התפתחות העלילה מלווה את התבגרותו של סטיבן, שלומד לאיטו על המלחמה שבה היו מעורבות אימו וחברותיה, במקביל למאמצים הולכים וגוברים מצד עולם הבית לפגוע בפעילותן של אבני הקריסטל.

 דמויות ראשיות 
ממוזער|150px|זאק קאליסון, המדבב של סטיבן
ממוזער|150px|אסטל, המדבבת של גארנט
ממוזער|150px|דידי מגנו הול, המדבבת של פרל
 סטיבן יוניברס – בן לאב אנושי ואם אבן-חן. לאורך הסדרה לומד סטיבן לגלות ולהשתמש בכוחות שלו: זימון מגן, זימון בועת מגן, ריפוי וריחוף. אבן החן שלו ממוקמת בטבור, כפי שהיה אצל אמו, רוז קוורץ. סטיבן היה זה שסיים באופן רשמי את המלחמה על כדור הארץ .
 גארנט - אבן-חן בעלת כוח פיזי גדול וידע רב. היא מיזוג ("פיוז׳ן") בין שתי אבני-חן בשם רובי (אודם) וספיר, הבוחרות להישאר ממוזגות כל הזמן בגלל אהבתן אחת לשנייה. אבני-החן שלה ממוקמות בכפות ידייה.
 אמתיסט - קוורץ בצבע סגול, בעלת מזג שטותי ושובב. אבן החן שלה (אחלמה) ממוקמת בחזה.
 פרל - פנינה בצבע לבן, בעלת ידע רב ויכולת טכנית. אבן החן שלה ממוקמת במצחה. פרל הייתה נאמנה מאוד ומאוהבת ברוז קוורץ, לכן היא שקעה בצער רב לאחר שרוז הפסיקה להתקיים. פרל הייתה זו שעזרה לרוז לזייף את המוות של יהלום ורוד והייתה היחידה שידעה על כך.
 רוז קוורץ - אמו של סטיבן, מנהיגתן לשעבר של אבני-החן. לפני אלפי שנים המרידה קבוצת אבני-חן נגד תוכניות עולם הבית להשתמש בכדור הארץ, מה שהוביל למלחמה בת 1,000 שנים, ממנה שרדו על כדור הארץ רק ארבעתן. בהמשך הסדרה, מתברר כי רוז קוורץ הייתה יהלום ורוד, אשר זייפה את המוות שלה כדי להימנע מלהשמיד את החיים על כדור הארץ, והשתנתה לדמותה של רוז. אבן החן שלה ממקומת בטבור.
 גרג יוניברס - אביו של סטיבן. גרג חלם להיות כוכב רוק אך נשאר לגור בביץ׳ סיטי לאחר שהתאהב ברוז קוורץ.
 קוני מהישוורן - ילדה אנושית, חברתו הטובה ביותר של סטיבן. בעונה השנייה החלה ללמוד סיף אצל פרל, ובעונה השלישית הפכה לחברה האנושית הראשונה בצוות אבני הקריסטל. בעונה הראשונה יצרו סטיבן וקוני מיזוג ("פיוז'ן") בשם "סטיבוני".
 פרידוט - אבן-חן בצבע ירוק, האבן שלה ממוקמת במצח, בעלת שליטה במתכות וידע טכני רב. בראשית הופעתה בסדרה הייתה נאמנה ליהלומים, מנהיגות עולם הבית, ונשלחה לכדור הארץ על ידי יהלום צהוב כדי לאסוף מידע. בשל כך היא הפכה ליריבתן של אבני-החן, אך לאחר שננטשה על ידי מפעיליה, היא הצטרפה בעל-כורחה לחבורת אבני הקריסטל, ואף מרדה ביהלומים.
 לאפיס לזולי - אבן-חן כחולה, האבן שלה ממוקמת בגב, בעלת יכולת שליטה במים. הייתה לכודה במראה קסומה במשך אלפי שנים, עד שסטיבן שחרר אותה מהמראה, ריפא אותה ועזר לה לחזור לעולם הבית.
 ג'אספר - קוורץ בצבע כתום, אבן החן שלה (ישפה) נמצאת במקום האף שלה. נאמנה ליהלומים ומנסה במהלך הסדרה לחסל את אבני הקריסטל ולהפוך את כדור הארץ לבר-כיבוש.

 מדבבים 
הדיבוב העברי בוים על ידי אפי בן ישראל, והופק על ידי ענבר שטגר עזרא.
שם הדמותמדבב/ת במקורמדבב/ת בעבריתסטיבן יוניברסזאק קליסוןעומר שטיינברגפרלדידי מנגו הולמאי יעקובסוןאמתיסטמיכאלה דיץלורן סבירספייראריקה לוטרלרוז קוורץסוזן איגןקיקי פיצהרייגן גומז-פרסטוןג'ני פיצהענת סלוניםרוביצ'ארלין ייפרידוטשלבי רברהלאפיס לזוליג'ניפר פזסיידי מילרקייט מיקוצ'יאופאלאיימי מאןסאגילייטניקי מינאז'קוניגרייס רולקגארנטאסטלהילי ישראלגרג יוניברסטום שרפלינגסער בדישימר סמייליקולטון דאןבאק דיואילמאר אברמסלארסמת'יו מויגיא רושיניאק ערן מור ראש העיר דיואיג'ואל הודג'סוןאורי זלצמן גילן שחף סור קריםבריאן פוסהןאורי זלצמן ערן מור רונלדוזאכרי סטילסער בדישי צביקה פורמן איש הצ'יפסבילי מריטגיא רושיניאקקופי פיצהגודפרי דנצ'ימהדאג מהסוואראןקריספין פרימןג'ספרקימברלי ברוקסערן מורדוד סבאפיט בראונגרדטפידיאטיקוס שפרגילן שחףקוויןאנדרו קישינוסטיב פיצהאדם דה-וייןצביקה פורמןגאסקווין מייקל ריצ'רדסון

סקירת סדרה

 בנוסף לפרקי הסדרה, קיימים 11 סרטונים קצרים יותר (בני כ-5 דקות) סביב הדמויות של הסדרה: 6 מהם עלו לאוויר במקביל לעונה השנייה, ו-5 מהם במקביל לעונה הרביעית.

 קישורים חיצוניים 



 , מאגר מידע על הסדרה, באתר FANDOM.
107 Steven Universe Facts YOU Should Know! - סרטון עם 107 עובדות על סטיבן יוניברס  

קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:Cartoon Network: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2013